
Projektas

PASLAUGŲ VIEŠOJO PIRKIMO – PARDAVIMO SUTARTIS 


202___ m. _______________________ d. Nr. 30-3.34-___/___________
Visaginas 


Viešoji įstaiga Visagino ligoninė, atstovaujama direktoriaus Kastyčio Matulevičiaus, veikiančio pagal įmonės įstatus, iš vienos pusės, toliau vadinama „Užsakovu“, ir _______________________________________________________________________________________________, atstovaujama ____________________________________, veikiančio (-ios) pagal ________________________, toliau vadinama „Paslaugų teikėju“, iš  kitos pusės, toliau bendrai vadinami „Šalimis“, o kiekvienas atskirai – „Šalimi“, vadovaudamiesi Nuolatinės Visagino savivaldybės administracijos Viešųjų pirkimų komisijos įvykdyto centralizuoto pirkimo rezultatais (20__ m. _____________________ d. protokolo Nr. _______), sudarė šią Paslaugų viešojo pirkimo – pardavimo sutartį (toliau – Sutartis):

1. Sutarties objektas
1.1. Paslaugų teikėjas įsipareigoja teikti klinikinių tyrimų paslaugas (toliau – paslaugos) (pasirašant Sutartį bus palikti Paslaugų teikėjo laimėtų pirkimo objekto dalių pavadinimai):
I pirkimo objekto dalis – Bendrosios mikrobiologijos tyrimai;
	II pirkimo objekto dalis – Infekcinės serologijos tyrimai;
	III pirkimo objekto dalis – Reti infekcinės serologijos tyrimai;
IV pirkimo objekto dalis – Tuberkuliozės tyrimai;
	V pirkimo objekto dalis – Hematologiniai tyrimai (donoro ir recipiento suderinamumo nustatytmas);
VI pirkimo objekto dalis – Biocheminiai tyrimai;
VII pirkimo objekto dalis – Vandens tyrimai.
1.2. Sutarties 1 priede nurodyti paslaugų kiekiai yra orientaciniai ir neįpareigojantys Užsakovo nupirkti iš Paslaugų teikėjo viso nurodyto paslaugų kiekio. Esant poreikiui, Užsakovas pasilieka teisę pirkti mažesnį, o esant poreikiui didesnį paslaugų kiekį, tačiau neviršijant 20 proc. numatomos pirkimo sutarties vertės. Reikalingos paslaugos bus įsigyjamos pagal Užsakovo poreikį, pagal Sutarties 2 priede nurodytus įkainius. Galutinė kaina, kurią Užsakovas turės sumokėti Paslaugų tiekėjui, priklausys nuo Sutarties vykdymo metu suteiktų paslaugų kiekio. Užsakovas neįsipareigoja išpirkti visos Sutarties 7.1 punkte nurodytos Sutarties vertės. 
[bookmark: _Hlk80776474]1.3.  Užsakovas numato galimybę įsigyti Paslaugų teikėjo pasiūlyme ir Techninėje specifikacijoje nenurodytų, tačiau su viešojo pirkimo objektu susijusių paslaugų. Tokio pobūdžio sąraše nenurodytų, tačiau su viešojo pirkimo objektu susijusių paslaugų, Užsakovas gali įsigyti neviršijant 10 (dešimt) proc. pradinės sutarties vertės. 
1.4. Už paslaugų sąraše nenurodytas, tačiau su viešojo pirkimo objektu susijusias paslaugas, bus apmokėta ne didesnėmis nei susitarimo pasirašymo (užsakymo pateikimo) dieną Paslaugų teikėjo prekybos kataloge/kainyne ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis. 
1.5. Paslaugos turi būti teikiamos 36 (trisdešimt šešis) mėnesius nuo Sutarties įsigaliojimo dienos, arba iki kol bus išnaudota Sutarties 7.1 punkte nurodyta pradinė Sutarties vertė.

2. Bendrosios sąlygos 
2.1. Abi sutarties Šalys turi vykdyti mėginių paėmimo, paruošimo, laikymo, transportavimo ir paslaugų atlikimo reikalavimus, nurodytus atitinkamuose Lietuvos Respublikoje galiojančiuose teisės aktuose, mokslinėje literatūroje, laboratorinės įrangos ir reagentų gamintojų instrukcijose bei šioje Sutartyje.
3. Paslaugų teikėjo įsipareigojimai 
3.1. Paruošti ir pateikti Užsakovui Tiriamosios medžiagos paėmimo, paruošimo, laikymo ir transportavimo metodines rekomendacijas (toliau – Rekomendacijos) (Sutarties 3 priedas).
3.2. Nemokamai paimti iš Užsakovo tiriamąją medžiagą ir pristatyti į Paslaugų teikėjo laboratoriją savo transportu, laikantis tiriamosios medžiagos transportavimo sąlygų, nurodytų Rekomendacijose, ir  Sutarties 1 priede „Techninė specifikacija“ nustatytų reikalavimų (taikoma 1, 2 ir 6 pirkimo objekto dalims):
3.2.1. planine tvarka – antradieniais ir ketvirtadieniais nuo 10.30 val. iki 11.30 val.; 
3.2.2. [bookmark: __DdeLink__2196_1285290848]skubos tvarka (esant poreikiui) – visomis darbo dienomis nuo 10.30 val. iki 11.30 val. 	
3.3. Profesionaliai ir kokybiškai atlikti tyrimus Valstybinės akreditavimo sveikatos priežiūrai veiklos tarnybos prie LR SAM licencijuotoje laboratorijoje, pagal Lietuvos Respublikoje galiojančias ir patvirtintas metodikas.
3.4. Dėl Paslaugų teikėjo kaltės klinikinių tyrimų metu atsiradusias neatitiktis Paslaugų teikėjas įsipareigoja pašalinti, tyrimą pakartoti savo lėšomis.
3.5. Tyrimų rezultatus pasirašyti parašu arba saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus, ir, ne vėliau kaip per 12 – 24 valandas po tyrimo atlikimo per ESIS (Elektroninės sveikatos istorijos sistema) arba el. paštu laboratorija@visaginoligonine.lt (konkretus pateikimo būdas bus įrašytas sutarties su laimėtoju pasirašymo metu) pateikti Užsakovui. Perkančiajai organizacijai pareikalavus, tyrimų rezultatai turi būti pateikiami rašytine tyrimų forma – ne vėliau kaip per 3 - 5 darbo dienas po tyrimo atlikimo pateikti Užsakovui paštu arba per kurjerius.	                                                                                                                                                                   
3.6.  Kiekvieną mėnesį, ne vėliau kaip iki einamojo mėnesio 10 dienos, naudojantis Sąskaitų administravimo bendrosios informacinės sistemos (SABIS) priemonėmis, Užsakovui pateikti sąskaitą faktūrą už suteiktas paslaugas ir atliktų tyrimų sąrašą (ataskaitą), nurodant tyrimų pavadinimus, jų kainą ir bendrą sumą už praėjusį mėnesį suteiktas paslaugas. Patikrinus ataskaitą ir radus neatitikimų, mokėjimai už suteiktas Paslaugas vykdomi tik pašalinus neatitikimus ir pateikus naują sąskaitą faktūrą. 
3.7. Paskirti atsakingus asmenis, į kuriuos gali kreiptis Užsakovas dėl teikiamų paslaugų.
3.8. Bendradarbiauti su Užsakovu Sutarties vykdymo metu ir nedelsdamas raštu informuoti Užsakovą apie tokias aplinkybes, kurios trukdo ar gali sutrukdyti įvykdyti sutartinius įsipareigojimus.

4. Paslaugų teikėjo teisės 
4.1 Paslaugų teikėjas turi teisę atsisakyti atlikti tyrimus, jei nustato, kad:
4.1.1.   Mėginys neatitinka reikalavimų (įvykusi hemolizė, per mažai tiriamosios medžiagos ir pan.);
4.1.2. Su mėginiu nepateikta laboratorinio tyrimo siuntimo forma  arba  LR SAM patvirtinta  „Laboratorinių tyrimų siuntimo“ forma ir/ar joje pateikta ne visa būtina informacija. 

5. Užsakovo įsipareigojimai 
5.1. Paimti, paruošti ir laikyti mėginius, vadovaujantis 3.1 punkte nurodytomis Rekomendacijomis.
5.2. Pateikti Paslaugų teikėjui kokybišką mėginį, tinkamai jį pažymėjus ir vadovaujantis pateiktomis Rekomendacijomis.
5.3. Kartu su mėginiu pateikti užpildytą, Paslaugų teikėjo pateiktą, laboratorinio tyrimo siuntimo formą  arba  LR SAM patvirtintą  „Laboratorinių tyrimų siuntimo“ formą.
5.4. Tyrimų, nurodytų 3, 4, 5, 7 pirkimo objekto dalyse, mėginius Užsakovas darbo dienomis pristato į Paslaugų teikėjo laboratoriją savo transportu, laikydamasi tiriamosios medžiagos transportavimo sąlygų, nurodytų Rekomendacijose.
5.5. Bendradarbiauti su Paslaugų teikėju Sutarties vykdymo metu.
5.6. Paskirti atsakingus asmenis, į kuriuos gali kreiptis Paslaugų teikėjas dėl teikiamų paslaugų.
5.7. Ne vėliau kaip per 30 (trisdešimt) kalendorinių dienų nuo sąskaitos faktūros gavimo dienos apmokėti už tinkamai suteiktas paslaugas.

6. Užsakovo teisės 
6.1.  Teikti pastabas dėl teikiamų paslaugų kokybės ir terminų.
6.2.  Ne vėliau kaip per 3 (tris) darbo dienas nuo rezultatų gavimo pateikti motyvuotas pretenzijas dėl paslaugų atlikimo.

7. Sutarties kaina, atsiskaitymo tvarka ir terminai
7.1. [bookmark: _Hlk83215647] Maksimali visų pagal šią Sutartį suteiktų paslaugų vertė negali viršyti _________ Eur (_________________________________) (be PVM) (pasirašant sutartį bus įrašyta atitinkamo objekto pirkimui skirta pinigų lėšų suma, užfiksuota pirkimo dokumentuose).
7.2.  Vadovaujantis Lietuvos Respublikos pridėtinės vertės mokesčio įstatymo 20 straipsnio nuostatomis, šioms paslaugoms pridėtinės vertės mokesčio (toliau – PVM) tarifas netaikomas.
7.3. Šiai Sutarčiai taikoma fiksuoto įkainio kainodara.
7.4. Paslaugų įkainiai nurodyti Paslaugų teikėjo pasiūlyme (Sutarties 2 priedas). 
7.5. Fiksuotas paslaugų įkainis gali būti perskaičiuojamas, kai:
7.5.1. pasikeitus Lietuvos Respublikos teisės aktams ir perkamoms paslaugoms pradėjus taikyti PVM tarifą. Perskaičiuotas įkainis taikomas toms paslaugoms, kurios bus suteiktos po įstatymo, nurodančio taikyti PVM, įsigaliojimo, jeigu tame įstatyme nenumatyta kitaip;
7.5.2. pasikeitus Lietuvos Respublikos Vyriausybės nustatytam minimaliam darbo užmokesčio dydžiui, jeigu apie šį pakeitimą buvo viešai paskelbta tik po pasiūlymų pateikimo termino, nustatyto pirkimo sąlygose, pabaigos, ir jeigu Paslaugų teikėjas raštu pateikia Užsakovui prašymą dėl įkainių peržiūros, pridėdamas atliktus skaičiavimus, įrodančius dokumentus ar nuorodas į oficialius šaltinius, pagrindžiančius, jog atsirado Sutartyje nustatytos sąlygos, leidžiančios perskaičiuoti Sutarties įkainius. Tokiu atveju Sutarties įkainiai perskaičiuojami atsižvelgiant į minimalaus darbo užmokesčio padidėjimą pagal pateiktą žemiau nurodytą formulę:

 – Paslaugų įkainis prieš perskaičiavimą.
 – Paslaugų įkainis po perskaičiavimo;
 – Minimalaus darbo užmokesčio dydis iki pasikeitimo;
 – Minimalaus darbo užmokesčio dydis po pasikeitimo.
7.5.3.  Sutarties įkainių pakeitimas įforminamas Šalims pasirašant papildomą susitarimą prie Sutarties. Perskaičiuoti įkainiai taikomi nuo susitarimo pasirašymo dienos, jei susitarime nenustatyta kitaip, likusiai neįvykdytai Sutarties apimčiai, neviršijant maksimalios Sutarties vertės, nurodytos Sutarties 7.1. punkte.

8. Šalių atsakomybė
8.1. Šalys atsako už Sutarties nevykdymą arba netinkamą vykdymą pagal Lietuvos Respublikos įstatymus.
8.2. Šalys neatsako už dalinį ar visišką savo įsipareigojimų pagal šią Sutartį neįvykdymą dėl neprognozuojamų ir Šalių nekontroliuojamų įvykių, įvykusių po Sutarties pasirašymo. Tokiais įvykiais laikomi gamtos stichiniai reiškiniai, katastrofos, streikai, kariniai veiksmai, valdžios organų aktai ar veiksmai, arba bet kurios kitos aplinkybės, kurių susitarusios Šalys negali pakeisti turimomis priemonėmis.
8.3.  Pasirašydamos šią Sutartį Šalys pripažįsta, kad šioje Sutartyje išdėstytos nuostatos pilnai atitinka Šalių valią ir interesus.
 
9. Konfidencialumas 
9.1.  Šalys įsipareigoja Sutarties vykdymo metu gautą informaciją laikyti konfidencialia ir be raštiško kitos Šalies sutikimo neplatinti jos tretiesiems asmenims, išskyrus įstatymų numatytus atvejus.
9.2.  Šalys įsipareigoja laikytis Sutarties 9.1 punkte prisiimtų įsipareigojimų tiek Sutarties galiojimo metu, tiek vienerius metus po jos pabaigos.

10. Asmens duomenų tvarkymas
[bookmark: _Hlk75348484]10.1.  Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
10.2.  Šalių atstovų, darbuotojų ar kitų fizinių asmenų, pasitelktų sutarčiai vykdyti duomenų tvarkymo teisėtumas grindžiamas būtinybe įvykdyti sutartį arba būtinybe pasinaudoti iš sutarties kylančiomis teisėmis.
10.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami. 
10.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (1) vardas, pavardė; (2) kontaktiniai duomenys (darbo telefono numeris, darbo elektroninis paštas, darbovietės adresas; (3) užimamos pareigos; (4) įgaliojimų (atstovavimo) duomenys, įskaitant atstovų asmens kodus, adresus; (5) Šalių vardu ir interesais vykdomas susirašinėjimas, ar kiti duomenys suformuojami sutarties vykdymo metu.
10.5. Tvarkomus duomenis gali gauti: (1) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (2) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (3) mokesčių inspekcija; (4) bankai; (5) Šalių pasitelkiami kiti asmenys, susiję su sutarties vykdymu.
10.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys tuos pačius įsipareigojimus ir įgaliojimus, kuriuos ši sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
10.7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėjų, subteikėjų, subrangovų darbuotojus ir kitus atstovus), kurie bus pasitelkti sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti sutarčiai su Šalimis vykdyti ir išvardinti sutartyje, yra supažindinti su sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
10.8. Šalys susitaria, kad prie Sutarties bus pasirašytas Susitarimas dėl asmens duomenų apsaugos (Sutarties 4 priedas).

11. Sutarties keitimo ir nutraukimo tvarka
11.1.   Visi Sutartyje numatyti pakeitimai ir papildymai galioja, jeigu jie sudaryti raštu, pasirašyti įgaliotų asmenų, patvirtinti Šalių antspaudais ir atitinka šios Sutarties nuostatas bei joms neprieštarauja.
11.2.  Sutartis gali būti keičiama ir (arba) papildoma rašytiniu abiejų Šalių susitarimu, vadovaujantis Viešųjų pirkimų įstatymo 89 straipsnio nuostatomis. Susitarimas nuo jo sudarymo dienos tampa neatskiriama Sutarties dalimi.
11.3.  Šalys visus ginčus stengiasi išspręsti derybomis. Kilus ginčui, Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 (trisdešimt) kalendorinių dienų. Ginčas turi būti išspręstas per ne ilgesnį nei 60 (šešiasdešimt) kalendorinių dienų terminą nuo derybų pradžios.
11.4.  Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Su Sutartimi susiję ginčai, kurių nepavyksta išspręsti derybų keliu, sprendžiami teisme pagal Užsakovo buveinės vietą, vadovaujantis Lietuvos Respublikos įstatymais.
11.5.  Sutartis gali būti nutraukiama:
11.5.1.  jeigu viena Šalis netinkamai vykdo Sutarties sąlygas, kita Šalis ją gali nutraukti vienašališkai, raštu įspėjus kitą Šalį prieš 60 (šešiasdešimt) kalendorinių dienų;
11.5.2.  raštišku Šalių susitarimu pasirašant susitarimą dėl Sutarties nutraukimo;
11.5.3.  išnaudojus šios Sutarties 7.1 punkte nurodyta lėšų sumą;
11.5.4.  Lietuvos Respublikos teisės aktuose nustatytais atvejais ar teismo sprendimu.
11.6.  Nutraukus Sutartį, Šalys neatleidžiamos nuo įsipareigojimų iki Sutarties nutraukimo dienos pilnai atsiskaityti viena su kita už iki Sutarties nutraukimo momento suteiktas paslaugas. 
11.7.  Sutarties nutraukimo atveju Užsakovas apmoka Paslaugų teikėjui už faktiškai gautas paslaugas. Jeigu Sutartį Užsakovas nutraukia vienašališkai, Paslaugų teikėjui netinkamai vykdant Sutartį, iš mokėtinos sumos jis turi teisę išskaičiuoti Užsakovo patirtus nuostolius.

12. Delspinigiai
12.1. Jeigu Paslaugų teikėjas nevykdo, netinkamai vykdo ar vėluoja vykdyti sutartinius įsipareigojimus per Sutartyje nurodytą terminą, Užsakovui raštu pareikalavus, Paslaugų teikėjas turi sumokėti 0,04 proc. dydžio delspinigius nuo bendros Sutarties vertės (be PVM), nurodytos Sutarties 7.1 punkte, už kiekvieną uždelstą vykdyti ar ištaisyti netinkamai vykdomus sutartinius įsipareigojimus dieną. Užsakovas  delspinigius gali išskaičiuoti iš Paslaugų teikėjui pagal Sutartį mokėtinų sumų.
12.2. Užsakovui laiku nesumokėjus Paslaugų teikėjui dėl Užsakovo kaltės, Paslaugų teikėjas turi teisę reikalauti 0,04 proc. dydžio delspinigių nuo vėluojamos sumokėti sumos už kiekvieną uždelstą kalendorinę dieną.

13. Kitos sąlygos
13.1. Sutartis įsigalioja nuo Sutarties pasirašymo dienos (antro parašo data) ir galioja iki visiško Šalių įsipareigojimų prisiimtų pagal sutartį, įvykdymo. Paslaugos turi būti teikiamos 36 (trisdešimt šešis) mėnesius, bet ne ilgiau iki kol bus išnaudota Sutarties 7.1 punkte nurodyta maksimali Sutarties vertė.
13.2. Sutarties vykdymo metu laikytis šių aplinkosaugos reikalavimų: 
13.2.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo. Visi su Sutarties vykdymu susiję dokumentai turi būti pateikti tik elektronine forma ir turi būti pasirašomi el. parašu;
13.2.2. esant būtinybei spausdinti, naudojant perdirbtus popierius, kurie atitinka žaliojo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.
13.2.3. Siekiant mažinti poveikį aplinkai, Užsakovas atvykimui paimti iš Užsakovo tiriamąją medžiagą ir pristatyti į Paslaugų teikėjo laboratoriją rinktųsi netaršias transporto priemones, kurios atitinka žaliojo pirkimo reikalavimus, patvirtintus AM įsakymu Nr. D1-508 ir/arba siekti, kad Paslaugai teikti naudojamos transporto priemonės naudotų degalus, atitinkančius Lietuvos Respublikos alternatyviųjų degalų įstatyme įtvirtintus reikalavimus.
13.3.  Jeigu Paslaugų teikėjas, teikdamas paslaugas, padaro žalą Užsakovui, ar neapsaugo nuo trečiųjų asmenų, jis privalo visiškai atlyginti dėl to atsiradusią žalą.
13.4.  Už Sutarties ir jos pakeitimų paskelbimą pagal Viešųjų pirkimų įstatymo nuostatas atsakinga VšĮ Visagino ligoninės viešųjų pirkimų organizatorė Silva Savickienė. 
13.5.  Iš Užsakovo pusės, už šios Sutarties tinkamą vykdymą, kontrolę bei pakeitimus atsakinga skiriama Klinikinės diagnostinės laboratorijos vedėja Marina Jefremova, tel. (8~386) 74645, 75289.
13.6. [bookmark: _Hlk100739096]Iš Paslaugų teikėjo pusės, už šios Sutarties tinkamą vykdymą, kontrolę bei pakeitimus atsakinga (-u) skiriama (-as) ________________________________________________________________.
13.7. [bookmark: _Hlk100739113]Spausdinta rašytinė Sutartis sudaroma [2] ([dviem]) egzemplioriais lietuvių kalba, po vieną kiekvienai Šaliai. Abu Sutarties egzemplioriai turi vienodą teisinę galią.
13.8. [bookmark: _Hlk100740618]Sutartis (elektroninio dokumento forma) Šalių gali būti pasirašoma kvalifikuotu elektroniniu parašu. Tokiu atveju, Sutartį pasirašančios Šalies atstovo kvalifikuoto elektroninio parašo teisinė galia yra lygiavertė Šalies atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.
13.9. Sutarties Šalių kvalifikuotais elektroniniais parašais pasirašyta Sutartis (elektroninis dokumentas) yra laikoma autentiška Sutartimi. Atsižvelgiant į Šalių teisėtus interesus, prireikus gali būti spausdinami kvalifikuotais elektroniniais parašais pasirašytos Sutarties (elektroninio dokumento) nuorašai. Sutarties (elektroninio dokumento) nuorašai rengiami Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“ 38 p. nustatyta tvarka.
13.10. Nė viena Šalis neatsako už bet kurios savo prievolės nevykdymą, jei ji įrodo, kad prievolė neįvykdyta dėl aplinkybių, kurių ji negalėjo kontroliuoti ir numatyti, ir kad negalėjo užkirsti kelio šioms aplinkybėms ar pasekmėms atsirasti.
13.11. Nenugalimos jėgos (force majeure) aplinkybės nustatomos vadovaujantis Lietuvos Respublikos civiliniu kodeksu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dė1 Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
13.12. Prie Sutarties pridedami šie priedai, kurie yra neatskiriamos Sutarties dalys:
13.12.1. Sutarties 1 priedas – Techninė specifikacija;
13.12.2. Sutarties 2 priedas – Paslaugų teikėjo pasiūlymas;
13.12.3. Sutarties 3 priedas – Tiriamosios medžiagos paėmimo, paruošimo, laikymo ir transportavimo metodinės rekomendacijos. 
13.12.4. Sutarties 4 priedas - Susitarimas dėl asmens duomenų apsaugos.

14. Šalių juridiniai adresai ir rekvizitai
	
UŽSAKOVAS 
	
PASLAUGŲ TEIKĖJAS

	Viešoji įstaiga Visagino ligoninė
Taikos pr. 15A, LT-31107 Visaginas
	

	Įmonės kodas 191342858
A. s. LT55 7300 0100 9710 0431
AB Swedbank bankas
Tel. 8~386 75289
El. paštas info@visaginoligonine.lt 

